b'\n_START_ARTICLE_\nPartidul Na\xc8\x9bional Rom\xc3\xa2n (1998)\n_START_PARAGRAPH_\nPartidul Na\xc8\x9bional Rom\xc3\xa2n (PNR) a fost un partid politic din Rom\xc3\xa2nia._NEWLINE_\xc3\x8en prim\xc4\x83vara anului 1998, Partidul Democrat Agrar din Rom\xc3\xa2nia (PDAR) a absorbit Partidul Noua Rom\xc3\xa2nie \xc8\x99i Partidul Liberal Cre\xc8\x99tin, forma\xc8\x9biunea rezultat\xc4\x83 lu\xc3\xa2nd numele de Partidul Na\xc8\x9bional Rom\xc3\xa2n", spre iritarea PN\xc8\x9aCD, care, prin Ion Ra\xc8\x9biu, l-au contestat \xc3\xaen instan\xc8\x9b\xc4\x83, p\xc3\xa2n\xc4\x83 la urm\xc4\x83, instan\xc8\x9ba d\xc3\xa2nd c\xc3\xa2\xc8\x99tig de cauz\xc4\x83 noului partid._NEWLINE_Artizanul acestor mi\xc8\x99c\xc4\x83ri a fost Virgil M\xc4\x83gureanu, fost \xc8\x99ef SRI, care, ulterior, a fost ales \xc3\xaen func\xc8\x9bia de secretar general al PNR.\n_START_SECTION_\nIstoric\n_START_PARAGRAPH_\nDup\xc4\x83 ce \xc8\x99i-a dat demisia de la conducerea SRI, Virgil M\xc4\x83gureanu a intrat ini\xc8\x9bial \xc3\xaen Partidul Noua Rom\xc3\xa2nie, un partid f\xc4\x83cut de Ovidiu Tr\xc4\x83snea, prin \'93-\'94._NEWLINE_Adeziunea lui M\xc4\x83gureanu a fost cel mai important moment politic din existen\xc8\x9ba PNR._NEWLINE_Acest partid a fuzionat ulterior cu Liga Cre\xc8\x99tin\xc4\x83._NEWLINE_14 martie 1998: Partidul Na\xc8\x9bional Rom\xc3\xa2n (PNR) a luat fiin\xc8\x9b\xc4\x83 \xc3\xaen urma fuzion\xc4\x83rii a dou\xc4\x83 forma\xc8\x9biuni politice: PDAR \xc8\x99i Partidul Noua Rom\xc3\xa2nie, \xc3\xaen care s-a \xc3\xaenscris, \xc3\xaen ultima clip\xc4\x83, grupul liberal-cre\xc8\x99tin, desprins din Partidul Liberal-Cre\xc8\x99tin (PLC)._NEWLINE_7 septembrie 1998: tribunalul accept\xc4\x83 comasarea PDAR cu Partidul Noua Rom\xc3\xa2nie (PNR), condus de Virgil M\xc4\x83gureanu._NEWLINE_Noua forma\xc8\x9biune politic\xc4\x83 se nume\xc8\x99te Partidul Na\xc8\x9bional Rom\xc3\xa2n._NEWLINE_Pre\xc8\x99edintele partidului, Mihai Berca, a declarat c\xc4\x83 orientarea politic\xc4\x83 a PNR, care are 150 de mii de membri, este de centru._NEWLINE_\xc3\x8en martie 1999, pre\xc8\x99edintele PNR era Viorel Cataram\xc4\x83._NEWLINE_\xc3\x8enainte de alegerile din noiembrie 2000, \xc3\xaen septembrie 2000, PNR a fuzionat cu PUNR (cu care se afla \xc3\xaen tratative din 1998),_NEWLINE_alc\xc4\x83tuind Alian\xc8\x9ba Na\xc8\x9bional\xc4\x83 (PUNR+PNR), care \xc3\xaens\xc4\x83 a realizat un scor electoral sub orice a\xc8\x99tept\xc4\x83ri._NEWLINE_Ca rezultat al e\xc8\x99ecului electoral din 2000, \xc3\xaen decembrie 2001, PUNR a fost re\xc3\xaenfiin\xc8\x9bat ca partid._NEWLINE_\xc3\x8en iunie 2001, Alian\xc8\x9ba Na\xc8\x9bional\xc4\x83 a fuzionat cu Partidul Democrat, cu care se afla \xc3\xaen tratative din ianuarie._NEWLINE_La acel moment, pre\xc8\x99edintele Alian\xc8\x9bei Na\xc8\x9bionale era Virgil M\xc4\x83gureanu.'